Malanje
Malanje ili Malange je grad u Angoli i središte istoimene provincije. Prema popisu iz 2014. godine, Malanje je s nešto više od 485,000 stanovnika sedmi po veličini grad u Angoli. Grad se nalazi 380 kilometara od Luande, a u blizini istog se nalaze slapovi Kalandula, kamene formacije Pungo Andongo i brana Capanda. Klima je vlažna. 

Nedaleko od grada nalazi se i nacionalni park Cangandala, koji je formiran kako bi se zaštitila preostala populacija divovskih sabljastih antilopa. 

Grad su osnovali Portugalci tokom XIX. vijeka, a značajniji razvoj doživio je izgradnjom pruge koja ga je spojila s Luandom. Portugalci su ga uglavnom koristili u gospodarske svrhe, mahom za proizvodnju pamuka, tekstila, kave, voća i kukuruza. Tokom građanskog rata je došlo do stagnacije industrijske proizvodnje, a sam grad je pretrpio velike štete, ipak, uspješno je obnovljen u poslijeratnom periodu.

Aerodrom Malanje izgrađen je još u kolonijalnom periodu, međutim danas ne predstavlja značajnu zračnu luku.

Gradovi u Angoli